Document ID: 31990R1984

*****
ΚΑΝΟΝΙΣΜΟΣ (ΕΟΚ) αριθ. 1984/90 ΤΗΣ ΕΠΙΤΡΟΠΗΣ
της 11ης Ιουλίου 1990
για ένατη τροποποίηση του κανονισμού (ΕΟΚ) αριθ. 646/86 για τον καθορισμό των επιστροφών κατά την εξαγωγή στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1325/90 (2), και ιδίως το άρθρο 56 παράγραφος 4,
Εκτιμώντας:
ότι ο κανονισμός (ΕΟΚ) αριθ. 646/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 677/89 (4), καθόρισε τις επιστροφές κατά την εξαγωγή στον αμπελοοινικό τομέα·
ότι με τις παρούσες συνθήκες στη Λαϊκή Δημοκρατία της Γερμανίας και τα αποτελέσματά τους επί της καταστάσεως της αγοράς είναι σκόπιμο να μη καθορισθεί επιστροφή για τα προϊόντα που εξάγονται προς τον προορισμό αυτό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 646/86, η ένδειξη «- η Λαϊκή Δημοκρατία της Γερμανίας» προστίθεται μετά από τις ενδείξεις «- το Μαρόκο» και «- την Ελβετία» στον κατάλογο που εμφαίνεται στην υποσημείωση 1.03.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Ιουλίου 1990.

Labels: 17
6